В първия официален мач преди старта на сезона в Примера дивисион, Реал Мадрид играе финал за Суперкупата на Европа срещу отбора на Севиля на 12 август 2014 в Кардиф, Уелс спечелен от Реал с 2 – 0. Бейл изиграва пълни 90 минути, а също така прави и асистенция на Кристиано Роналдо за първия гол в 30-а минута на срещата. На 31 август отбелязва и първия си гол за новия сезон в 11-а минута за 0:2 след асистенция на Лука Модрич при гостуването на Реал Сосиедад, а срещата завърша с катастрофална загуба за Реал с 4 – 2. На 20 септември 2014 г. Бейл отбелязва два гола при разгромната победа с 2 – 8 като гост на Депортиво Ла Коруня., а три дни по-късно вкара още един за 1 – 1 при домакинската победа над отбора на Елче спечелен с категоричното 5 – 1.